En blokk er alltid plassert inn i en kvadrant. Kvadranter er en grovere geografisk inndeling av norsk sokkel på en breddegrad ganger en lengdegrad. Det er 37 kvadranter sør for 62. breddegrad, de er nummerert slik som vist i figur 1. Hver fulle kvadrant er delt inn i 3 X 4 (12) blokker som er nummerert fortløpende som i figur 2. Størrelsen på fullstendige blokker er dermed gitt som 15 breddeminutter ganger 20 lengdeminutter. I Nordsjøen tilsvarer det omkring 500 km². Eksempel på blokknavn er «8/4». Dette er blokk nr 4 i 8. kvadrant og ligger sør for 62. breddegrad.